Քաղաքապետի խոսքերով, Երեւանի հարավ-արեւելյան եւ հյուսիս–արեւելյան հատվածները միացնող արագընթաց մայրուղու շինարարության մտահղացումը գալիս է դեռեւս 1970-80-ական թվականներից, բայց այն իրականություն դարձավ միայն անկախությունից հետո։ Մայրաքաղաքում իրագործվող բոլոր կարեւորագույն ծրագրերը գտնվում են հանրապետության նախագահ Ս. Սարգսյանի հատուկ ուշադրության կենտրոնում։ "Այն, ինչ աներեւակայելի էր ընդամենը հինգ տարի առաջ, այսօր արդեն ծրագրված եւ իրագործվող իրականություն է Երեւանում։ Պետության կողմից հատկացվող միջոցներն անցյալին գերազանցում են տասնյակ անգամներով",- ընդգծեց Ե. Զախարյանը։